1Tedna, Devcharan Jezuk naddche khatir, Povitr Atmean Taka oronneant vhelo. 2Challis dis ani challis rati Jezun upas kelo, ani tea uprant Taka bhuk lagli. 3Atam lagim sorun, Naddpean oxem mhonn'lem: "Zor Tum Devacho Put, tôr heam fatranche undde zaunk adnea kôr." 4Punn Tannem oso portipall kelo: "Povitr Pustokar boroil'lem asa tem hem:
'Unddeach vorvim nhoi,
5Magir Devcharan Taka Povitr Xarant vhelo ani, Devmondirachea kollsar Taka ubo korun, 6oxem mhonn'lem: "Zôr tum Devacho Put, tôr hanga thaun sokla uddki mar, kiteak oxem boroil'lem asa:
ani tuzo pãi fatracher adllonam zaunk,
7Jezun taka oso zobab dilo: "Oxem-i boroil'lem asa:
8Tea uprant Devcharan Taka eka bhov unch dongrar vhelo ani sonvsarantleô soglleô razvottkeô ani tancho dobazo Taka dakhoilim. 9Tannem mhonn'lem: "Sorpottun tum mhaka nomoskar korxi zalear, hanv hem sogllem tuka ditolom." 10Tedna Jezun taka oso portipall kelo: "Pois sor, Soitana, kiteak oxem boroil'lem asa:
11Xekim Devchar Tachê sorxilo koddsorlo ani devdut ieun Tachi seva korunk lagle.
12Juanvak koidi kelo mhonn aikolea uprant Jezu Galileiak gelo. 13-16"Zabu-lonachea ani Neftalichea ganva!
Raxttranche Galileia!
êk vhôdd uzvadd dekhlo:
êk uzvadd udelo.",
oxem Izaias provadean sanglelim him utram pallon ieunche khatir, Nazaret soddun, Zabulonachê ani Neftalichê ximer, doria-deger asto Kapernaumant Tannem tthikann kelem.
18Galileiachea Doriachê deger choltana Tannem dogam bhavam, Simanv mhonnlelea Pedruk ani tachea bhava, Andrek doriant pager martale te dekhle; te kharvi asle. 19Tannem tankam mhonn'lem: "Mhojê pattlean ieiat ani tumkam Hanv mon'xank dhôrtat tosle kharvi kortolom." 20Ani rokddech, zallam sanddun, te Tachê pattlean gele.
21Ani thõi thaun fuddem vochun, anink dusream her dog bhavam Jakoba, Zebedevachea putak ani tachea bhava, Juanvak hoddear, Zebedeva aplea bapaichea sangata apleô rampnni xinvtale te Tannem dekhle, ani tankam apoile. 22Rokddech, hoddem ani aplea bapaik sanddun, te Tachê pattlean gele.
23Jezu akhea Galileiant bhonvun-firun tancheam devsthanamnim xikovnn ditalo, Rajeachem Xubhvhortoman porgôtt'talo, ani loka modem sogllea jin'sacho pidda-rôg boro kortalo. 24Tedna Tachem nanv akhê Siriek gazlem, ani somest vaittakarank, sobar jin'sanchê pidden ani koxttam-dogdamnim vollvollteleank, devchar bosleleank, morluk marteleank ani aren poddleleank Tachê sorxem haddtalim ani Tannem tankam borim kelim.
25Galileia thaun, Dha Nogranchea Pranta thaun, Jeruzalea thaun, Judeia thaun ani Jordana-poltoddchea Pranta thaun ieun, lokacheô vhodd urponji Tachê pattlean vetaleô.
